Marta Mihna

Marta Mihna (; dzimusi kā Marta Zeliņska ()  Glogovā) ir Polijas starptautiskā lielmeistare šahā (1999), kas no 2007. gada pārstāv Vāciju.

 Biogrāfija 
Ar šahu sākusi nodarboties astoņu gadu vecumā. 1990. gados kļuvusi par vienu no Polijas vadošajām jaunajām šahistēm. 1995. gadā 
Verdenā uzvarējusi Eiropas jauniešu šaha čempionātā U18 vecuma grupā, bet 1996. gadā Menorkā uzvarējusi Pasaules junioru šaha čempionātā U18 vecuma grupā. Daudzkārtēja Polijas sieviešu šaha čempionātu dalībniece, kuros izcīnījusi sešas medaļas: zelta (2003), sudraba (2002) un 4 bronzas (1994, 1996, 1998, 2000).

Piedalījusies Pasaules sieviešu šaha čempionātos pēc izslēgšanas sistēmas:
 2000. gadā iekļuvusi 2. kārtā, kur zaudējusi Jekaterinai Kovaļevskai,2000 FIDE Knockout Matches
 2001. gadā 1. kārtā uzvarējusi Nonu Gaprindašvili, bet 2. kārtā zaudējusi Almīrai Skripčenko,2001-02 FIDE Knockout Matches
 2006. gadā 1. kārtā zaudējusi Ketevanai Arahamijai-Grantai.2006 FIDE Knockout Matches

Pārstāvējusi Polijas un Vācijas komandas lielākajos komandu šaha turnīros:
 Pasaules šaha olimpiādēs piedalījusies 6 reizes (1996-2000, 2004, 2008, 2012). Individuālajā vērtējumā izcīnījusi zelta (1996) un bronzas (2004) medaļas;OlimpBase :: Women's Chess Olympiads :: Marta Michna
 Eiropas komandu šaha čempionātā piedalījusies 6 reizes (2003-2013). Komandu vērtējumā izcīnījusi zelta (2005) medaļu.OlimpBase :: European Women's Team Chess Championship :: Marta Michna

 Personīgā dzīve 
1990. gadu beigās bija izveidojusi attiecības ar lielmeistaru Alekseju Širovu. 1999. gadā pārim piedzima meita Maša.Chess Player Profile: Shirov-Michna, Masza 2006. gadā apprecējusies ar Vācijas FIDE meistaru (FM) Kristiānu Mihnu.Chess Player Profile: Michna, Christian Kopš 2007. gada dzīvo Hamburgā un šaha turnīros pārstāv Vāciju. Trīs bērnu māte, jo bez Mašas ģimenē ir arī Mateušs un Milošs.

 Atsauces 

 Ārējās saites 

  šahista profils vietnē 365chess.com

Kategorija:1978. gadā dzimušie
Kategorija:Lejassilēzijas vojevodistē dzimušie
Kategorija:Polijas šahisti
Kategorija:Vācijas šahisti